open-index/open-wikipedia-markdown huggingface dataset:
Yaju senpai

**Yaju-senpai** (Latine: *Magister Bestia*; Iaponice: 野獣先輩) est persona ficta quae ex pellicula pornographica Iaponica orta est. Haec figura, cuius verum nomen ignotum manet, magna popularitate in cultura interretiali Iaponica fruitur.

## Historia 
Yaju-senpai primum apparuit in pellicula pornographica cui titulus "Midsummer Night's Lewd Dream" (Iaponice: 真夏の夜の淫夢) anno 2001 producta. Anno 2007, haec pellicula in forīs interretialibus Iaponicis popularis facta est, praecipue propter scaenam in qua Yaju-senpai apparet.

## In cultura populari 
Yaju-senpai, quamvis ex fonte obsceno ortus, in "meme" (imaginem culturalem) transformatus est. Eius dicta et expressiones faciei saepe in variis contextibus humoris vel ironiae causa adhibentur.

### Dicta celebria 
# "Ikisugii!" (Latine: "Nimis excitor!")
# "Viginti quattuor annos natus, discipulus sum." (Iaponice: 24歳、学生です)

## Controversiae 
Quamquam Yaju-senpai magna popularitate fruitur, eius origo ex materia pornographica controversiam movet. Multi de ethica huius "meme" disputant, praesertim de privata vita actoris ignoti qui hanc personam egit.

## Notae 
# In hoc articulo, nomen "Yaju-senpai" ex lingua Iaponica transliteratum est. "Yaju" significat "bestiam feram", dum "senpai" est titulus honorificus pro aliquo seniore vel magis experto.
# Omnes translationes ex Iaponico in Latinum approximatae sunt et non semper plenum sensum vel connotationem originalem exprimunt.

## Nexus externi 
* Pagina de Yaju-senpai (Iaponice; apud: *The Huffington Post*, 19 Augusti 2016)

Categoria:Personae ficticiae
Categoria:Cultura Iaponiae
Categoria:Cultura interretialis
Andreas Z. Fire

thumb|Andreas Z. Fire.
**Andreas Zacharias Fire** (natus die 27 Aprilis 1959) est biologus et physiologus Americanus, qui anno 2006 Praemium Nobelianum physiologiae et medicinae cum Craig Mello accepit, rationis inventus interferentiae RNA (RNAi). De mRNA quod ad proteinum non esse potest studuit.

Alumnus Universitatis Californiensis Berkeleiensis deinde Instituti Technici Massachusettensi et ab 2003, professor Universitatis Stanfordiensis est.

## Notae 
## Nexus externi 
Categoria:Alumni Universitatis Californiensis Berkeleiensis
Categoria:Biologi Civitatum Foederatarum
Categoria:Praemium Nobelianum Medicinae
Categoria:Professores Universitatis Stanfordiensis
Craig Mello

thumb|Craig Mello.
**Craig Cameron Mello** (natus Novi Porti die 18 Octobris 1960) est biologus et professor medicinae molecularis Civitatum Forderatarum, qui anno 2006 Praemium Nobelianum physiologiae et medicinae cum Andrea Z. Fire accepit, ratione inventus interferentiae RNA.

Alumnus Universitatis Bruensis deinde Universitatis Harvardianae ac socius Instituti Medicinae Howardi Hughes est.

## Notae 
## Nexus externi 
Categoria:Alumni Universitatis Brunensis
Categoria:Alumni Universitatis Harvardianae
Categoria:Biologi Civitatum Foederatarum
Categoria:Praemium Nobelianum Medicinae
Lingua Mechoacanensis

[thumb|[Maturinus Gilbertus, *Vocabulario* (1559): titulus]]
**Lingua Mechoacanensis**, apud plures '"Tarasca'", apud locutores huius sermonis "**Purépecha**", in civitate Mechoacana Mexici adhibetur. Medio saeculo XVI Maturinus Gilbertus missionarius Franciscanus artem grammaticam et lexicon huius linguae primus divulgavit.

## Notae 
## Bibliographia 
; Opera antiquiora
* 1558 : Maturino Gilberti, *Arte de la lengua de Michuacan*. Mexicopoli: Juan Pablos Bressano
* 1559 : Maturino Gilberti, *Vocabulario en lengua de Mechuacan*. Mexicopoli: Juan Pablos Bressano; Textus 

; Recentiora
* Moisés Franco Mendoza, "Fray Maturino Gilberti y la lengua de Michoacán" in *Tlalocan* vol. 14 (2004) pp. 19-26.

## Nexus externi 
* Kate Rosalind Bellamy, *On the external relations of Purepecha: An investigation into classification, contact and patterns of word formation* (Dissertatio universitatis Lugduno-Batavae, 2018)

!
Categoria:Mechoacana
Kangcheniunga

thumb|Kangcheniunga Australis et Kangcheniunga Principalis
**Kangcheniunga** vel **Kancheniunga** est mons Himalaiorum, in Himalaiis altitudine secundus a maximo (post Chomolungmam), in orbe terrarum tertius (post Chomolungmam et Čogori). Kancheniungae Principalis altitudo 8586 m est. Usque ad annum 1852, cum Chomolungmae altitudo bene definita sit, mons altitudine primus habebatur. In confinio Nepaliae et Indiae (Sikkim) sita est.

Quinque cacumina habet
* Kangcheniunga Principalis, 8586 m
* Kangcheniunga Australis, 8491
* Kangcheniunga Media, 8478
* Kangcheniunga Occidentalis, vel Yalung Kang, 8505
* Kangbachen, 7902

## Notae
## Nexus externi
Categoria:Himalaia
Categoria:Montes Nepaliae
Categoria:Montes Indiae
Ioannes de Cordoba

**Ioannes de Cordoba** vel Hispanice *Juan de Córdova* (Cordubae in urbe natus anno 1503; Guaxacae in Mexico anno 1595 mortuus), fuit miles, deinde frater Dominicanus et linguista. Primus artem grammaticam lexiconque linguae Zapotecae composuit.

[thumb|Titulus *Vocabularii* anno [1578 divulgati]]
E familia nobili ortus, iuvenis in exercitu Hispanico in Flandria et Germania militavit. Anno 1540 in expeditione Francisci Vázquez de Coronado ad regiones Sonoram et Novum Mexicum participavit ad civitatem mythicam Cibolam reperiendam. In ordinem Fratrum Praedicatorum Mexicopoli die 16 Decembris 1543 professus, in provinciam Guaxacam missus est. Provincialis anno 1568 selectus est, sed post duos annos ex hac dignitate deiectus propter regimine nimis severo. Inde in conventus Teitipac atque postea Tlacochahuaya recedit, ubi linguae Zapotecae indigenarum semper studens opera de hac lingua anno 1578 divulgari iussit.

## Opera 
[thumb|Titulus artis grammaticae anno [1578 divulgatae]]
* 1578 : *Vocabulario en lengua çapoteca*. Mexico: Pedro Ocharte y Antonio Ricardo; textus
* 1578 : *Arte en lengua zapoteca*. Mexicopoli: en casa de Pedro Balli; textus

## Notae 
## Bibliographia 
* 
* Miguel Ángel Esparza Torres, "De nuevo sobre las motivaciones, argumentos e ideario de los misioneros lingüistas. Fray Juan de Córdova y su Arte zapoteca" in María Luisa Calero et al., edd., *Métodos y resultados actuales en Historiografía Lingüística* vol. 1 (Monasterii Germaniae: Nodus Publikationen, 2014) pp. 158-172
* Wigberto Jiménez Moreno, *Fray Juan de Córdova y la lengua zapoteca: introducción del Vocabulario castellano-zapoteco de fr. Juan de Córdova*. Mexicopoli: Instituto Nacional de Antropología e Historia, 1942
* Leonardo Manrique Castañeda, "El zapoteco de fray Juan de Córdoba" in *Anuario de Letras* vol. 6 (1966-1967) pp. 203-211
* Michel R. Oudijk, "Fray Juan de Córdova" in *Boletín FAHHO* no. 21 (2017)
* 
* Thomas C. Smith Stark, "Dioses, sacerdotes y sacrificio: una mirada a la religión zapoteca a través del *Vocabulario en lengua çapoteca* de Juan de Córdova" in Victor de la Cruz, Marcus Winter, edd., ''La religión de los binnigula'sa' * (Guaxacae: IEEPO, 2002)
* Thomas C. Smith Stark, "La ortografía del zapoteco en el Vocabulario de Fray Juan de Córdova" in *Escritura zapoteca: 2500 años de historia* (Mexicopoli: CIESAS/Porrua, 2003)

## Nexus externi 
* "Córdova, Juan de, O. P. (1503-1595)" apud *BVFE* (*Biblioteca Virtual de la Filología Española'')
* Versio interretialis vocabularii
* Beatriz Cruz Lopez, "El 'Vocabulario en Lengua Zapoteca' de Fray Juan de Córdova"

Categoria:Dominicani
Categoria:Milites Hispaniae
Categoria:Eruditi Mexici
Categoria:Lexicographi
Categoria:Lingua Zapoteca
Dhaulagirius

thumb|Dhaulagirius Primus a parte boreorientali visus.
**Dhaulagirius** (Nepalice धौलागिरी, *Dhaulāgirī*) est mons Himalaiorum Nepaliae situs, in Himalaiis altitudine sextus a maximo, in orbe terrarum septimus. Dhaulagirii Primi altitudo 8167 m est. Ab Annapurna monte etiam plus quam octo milium metrorum altitudinis valle fluminis Kali Gandaki separatus est, quae valls in orbe terrarum profundissuma habetur.

Undecim cacumina habet:
* Dhaulagirius Primus, 8167
* Dhaulagirius Secundus, 7751
* Dhaulagirius Tertius, 7715
* Dhaulagirius Quartus, 7661
* Dhaulagirius Quintus, 7618
* Churen Himal Principalis, 7385
* Churen Himal Orientalis, 7371
* Churen Himal Occidentalis, 7371
* Dhaulagirius Sextus, 7268
* Putha Hiunchuli, 7246
* Guria Himal, 7193 

## Notae
## Nexus externi
Categoria:Himalaia
Categoria:Montes Nepaliae
Annapurna

thumb|Annapurna Australis et Annapurna Prima
**Annapurna** (Nepalice अन्नपूर्णा) est mons Himalaiorum Nepaliae situs, in Himalaiis altitudine nonus a maximo, in orbe terrarum decimus. Annapurnae Primae altitudo 8091 m est. A Dhaulagirio monte etiam plus quam octo milium metrorum altitudinis valle fluminis Kali Gandaki separata est, quae vallis in orbe terrarum profundissuma habetur.  

Annapurna iugum totum magnum nominatur circa viginti cacuminibus compositus, quorum idem nomen quinque habent:
* Annapurna Prima, 8091 m
* Annapurna Secunda, 7937
* Annapurna Tertia, 7555
* Annapurna Quarta, 7525
* Annapurna Australis, 7219

## Notae
## Nexus externi
Categoria:Himalaia
Categoria:Montes Nepaliae
Bibliotheca bilinguis auctorum Graecorum et Latinorum

(Hispanice *La Colección Bilingüe de Autores Grecolatinos*) est collectio auctorum antiquorum discipulis Mexicanis Collegii Scientiarum Humanitatumque apud Universitatem Mexicanam destinata. Quae bibliotheca anno 2020 inchoata est, quippe cum in eo esset ut celebraretur quinquagesimum annum a Collegio Scientiarum Humanitatumque condito, a quibusdam ludimagistris qui munere Graece Latineque docendi in ipso Collegio funguntur. Libri quibus haec bibliotheca constat praebent quaedam opera antiqua, alia Latine, alia Graece scripta. In unoquoque libro inveniuntur in oppositis pagellis et verba ipsa auctorum (Latine aut Graece scripta) et earum interpretatio Hispanica quam quidam magister illius Collegii suscepit faciendam. Hactenus iam in lucem editi sunt octo libri, sed alia volumina nunc quoque parantur atque in votis est ea mox prelo datum iri. Editiones electronicae horum librorum in rete inspici possunt.

## Volumina huius bibliothecae 
### Carmina amatoria 
Primo volumine huius bibliothecae continentur quaedam excerpta ex carminibus Theocriti ac Catulli quae de re amatoria aguntur. Hanc editionem faciendam suscepit Philippus Sánchez Reyes.

### Fabulae mythologicae Hygini 
In altero volumine inveniuntur quaedam fabulae Hygino auctori adscriptae, quarum interpretationem Hispanicam faciendam curavit ludimagister Radulphus Hebes.

### Metamorphoses Ovidii 
Tertium volumen praebet illum locum Ovidianum ex libro primo *Metamorphosium* sumptum, qui historiam ab origine mundi usque ad generis humani exitium amplectitur. Haec editio facta est a Rita Lilia García Cerezo.

### Definitiones medicae 
In quarto volumine praebetur quarundam definitionum de re medica sub nomine Galeni traditarum collectio. Quam faciendam et in Hispanicum vertendam curavit Alexander Flores Barrón.

### Epidicus Plauti 
Quintum volumen est integra comoedia Plautina *Epidicus* inscripta, cuius interpretationem in Hispanicum sermonem fecit ludimagister Radulphus Hebes.

### Fabulae admirabiles 
Volumine sexto continentur fabulae mythologicae a Palaephato compositae quae *Admirabiles* inscribuntur. Hanc editionem cum versione Hispanica curavit Gregorius a Gandavo.

### Mundus hominis 
In volumine septimo invenitur locus a Manilio poeta conscriptus qui de rebus astronomicis disputat. Hunc locum et selegit et in Hispanicum convertit Lorena Guadalupe Rivera Anaya.

### De amicitia 
Novissimum volumen huius bibliothecae praebet librum VIII et eius versionem Hispanicam *Ethicae Nichomacheae* Aristotelis philosophi qui amicitiam tractat. Hoc volumen faciendum suscepit Alexander García Casillas.

## Notae 
Categoria:Editiones textuum
Categoria:Incepta 2020
Categoria:Mexici scripta
Categoria:Series librorum
Toranus (Burgus Collis Fegati)

thumb|upright=1|Turris Torani
 ( secundum dialectum localem) est vicus circiter 700 incolarum in municipio Burgi Collis Fegati, in provincia Reatina, in Latio, apud fines inter  et  situs; 725 metris super maris aequorem iacet, ad pedes  et .

## Geographia 
[thumb|upright=1|Toranus ab [aëroplanum|aëroplano visus.]]
Toranus bene conspicitur e viis autocineticis A24 et A25. Locus in duas partes, “Forum” et “Villa” vocatas, geographice dividitur, colle separatas super quo turris stat et ubi olim erat vetus vicus, quem terrae motus anni 1915 diruit.

## Historia 
Toranus nomen suum ab antiqua urbe  sumit, celebri ob famosum templum in honorem Martis erectum. Aetate praeromana, Thora fuit una ex praecipuis urbibus , quae a Roma post plus quam saeculum et dimidium assiduorum bellorum absorpta est. Saeculo tertio post Christum natum, Thora facta est urbs florentissima.

Primae notitiae de Torano aevo medio ad initia saeculi duodecimi pertinent, cum quidam Annolinus, filius defuncti Oderisii, mense Septembris anni 1113, suam partem condominii castrensis, quae tertiae parti congruebat, episcopo Reatino Beneincasae cederet.

 vicum fere ad solum aequavit; vetus oppidulum, in colle ubi turris stat situm, derelinquendum et inferius reconstruendum fuit.

In vīci recenti historia duo gravia infortunia in ambitu localis productionis pyrobolorum notanda sunt, quae anno 1983 ad mortem sex hominum et anno 2023 ad mortem trium hominum duxerunt.

## Pinacotheca 

File:Chiesa di San Pietro a Torano.jpg|Ecclesia Sancti Petri
File:Chiesa di San Martino a Torano.jpg|Ecclesia Sancti Martini
File:Chiesa di San Sebastiano a Torano.jpg|Ecclesia Sancti Sebastiani

## Notae 
* Burgus Collis Fegati
* Provincia Reatina

## Nexus externi 
Categoria:Municipia in provincia Reatis
Categoria:Provincia Reatina
Trapezium

thumb|Trapezium
**Trapezium** (Graece τραπέζιον) est figura geometrica plana, quadrilateralis genus, cui duo latera parallela sunt, duo autem non. Trapezii latera parallela bases nominantur, non parallela lateralia. Linea, quae puncta media lateralium coniungit, linea media trapezii appellatur.

## Notae
## Nexus externi
* *Encyclopaedia mathematica* 

Categoria:Quadrilateralia
Haenyeo

thumb|Piscatrix *haenyeo*.
***Haenyeo*** (Coreane 해녀 'feminae maris') sunt mulieres, quaedam maiores, quae ad piscationem more tradito se dedunt, in insula Jeju mergentes. Sunt patrimonium culturale humanitatis et attractio turistico insulae.

## Notae 
## Bibliographia 
* Byun, Kyeonghwa; Kang, Eun-Jung. 2015. "Spatial Transformation and Functions of Bulteok as Space for Haenyeo on Jeju Island, Korea". *Journal of Asian Architecture and Building Engineering*. **14** (3).
* Gwon, Gwi-Sook. 2015. "Changing labor processes of women's work: the haenyo of Jeju Island". *Korean Studies*. 29: 114–136
* Lee, Joung-Hun; Iwasa, Yoh. 2011. "Tourists and traditional divers in a common fishing ground". *Ecological Economics*. 70 (12).

## Nexus externi 
Categoria:Cultura Coreana
Categoria:Margaritae
Categoria:Patrimonium totius mundi
Categoria:Piscatus
Ericus Kandel

thumb|Ericus Kandel anno 2013.
**Ericus Ricardus Kandel** (natus Vindobonae die 7 Novembris 1929) est medicus et neurologiae Americanus origine Austriaca qui anno 2000 Praemium Nobelianum physiologiae et medicinae cum Arvid Carlsson et Paulo Greengard accepit, ratione studii neurotransmissoris et basis physiologicae de memoria neuronis.

Alumnus Universitatis Harvardianae deinde Universitatis Neo-Eboracensis, atque professor Universitatis Columbiae est.

## Notae 
## Nexus externi 
Categoria:Alumni Universitatis Harvardianae
Categoria:Alumni Universitatis Neo-Eboracensis
Categoria:Medici Civitatum Foederatarum
Categoria:Praemium Nobelianum Medicinae
Categoria:Professores Universitatis Columbiae
Arvid Carlsson

thumb|Arvis Carlsson anno 2011
**Arvid Carlsson** (natus die 25 Ianuarii 1923 et mortuus die 29 Iunii 2018) fuit medicus et pharmacologus Suecicus qui dopamina ut neurotransmissor et morbum Parkinsonianum studuit et anno 2000, Praemium Nobelianum physiologiae et medicinae cum Erico Kandel et Paulo Greengard accepit, ratione studii signi transducti in systemate neuvosum.

Alumnus Universitatis Lundensis deinde professor Universitatis Gothoburgensis fuit.

## Notae 
## Nexus externi 
Categoria:Medici Sueciae
Categoria:Praemium Nobelianum Medicinae
Categoria:Alumni Universitatis Lundensis
Categoria:Professores Universitatis Gothoburgensis
Categoria:Nati 1923
Categoria:Mortui 2018
Jeon Jungkook

**Jeon Jung-kook** (Coreane 전정국, natus 1 Septembris 1997), scaenico suo nomine **Jungkook**, est cantor et auctor carminum Coreanus.

*Golden,* prima sua  sincinariam, anno 2023 divulgata est. 

Cum ceteris aloquin artificibus sicut Charlie Puth, Lauv, Latto, Jack Harlow, Dj Snake, Mayor Lazer, Justin Timberlake, et Usher. . . .

## Notae 
Categoria:Cantores Coreae
Categoria:Nati 1997
Categoria:Homines vivi
Gesta Francorum et aliorum Hierosolymitanorum

***Gesta Francorum et aliorum Hierosolymitanorum*** (interdum *Gesta Francorum* sine pluribus nuncupata) est historia Primae expeditionis sacrae a socio quodam comitis Boamundi Tarentini scripta.

## Notae 
## Bibliographia 
* Heinrich Hagenmeyer, ed., *Anonymi Gesta Francorum et aliorum Hierosolymitanorum*. Heidelbergae: Winter, 1890; Textus apud *Internet Archive*

## Nexus externi 
* Textus apud *The Latin Library*

Categoria:Litterae Latinae mediaevales
Categoria:Scripta saeculo 12
Categoria:Prima expeditio sacra
Categoria:Libri historici
Alexander Berkman

**Alexander Berkman** (Vilnae, 21 Novembris 1870 -- Nicaeae in Francia, 28 Iunii 1936 ) fuit scriptor Lithuanicus et activista, insigne figura motus anarchistae in Civitatibus Foederatis ineunte saeculo XX .

Natus in urbe Vilnensi, tempore Imperii Russici, in Civitates Foederatas anno 1888 immigravit, Novi Eboraci habitavit, ubi in motu anarchisto implicatus occurrit et Emmam Goldman, quae amans et longi temporis factus est comitem. Anno 1892, post collationem in villa Stike, industrialistam Henricum Clay Frick in actu propagandae agendi ad interficiendum conatus est. Etsi oppugnationi Frick superfuit, Berkman sceleris convictus annos quattuordecim in carcere mansit. Experientia in carcere erant fundamentum primi libri, Theophrasti Anarchistae carceris 

## Opera 
* 1912 : *Prison Memoirs of an Anarchist* [Memorabilia anarchistae carceralia]
* 1925 : *The Bolshevik Myth* [Mythus Bolsevicus]
* 1929 : *Now and After: The ABC of Communist Anarchism* [Nunc et postea: Abecedarium anarchismi communistici]

## Nexus externi 
Categoria:Anarchistae Civitatum Foederatarum
Categoria:Scriptores Civitatum Foederatarum
Categoria:Auctores Anglici
Categoria:Incolae Lituaniae
Categoria:Incolae urbis Novi Eboraci
Categoria:Autobiographi
Categoria:Anarchistae Franciae
Categoria:Homines qui sibi mortem consciverunt
Categoria:Incarcerati
Curvisilva

[thumb|Curvisilva montana [Transbaicaliae (*Pinus pumila*)]]
**Curvisilva** est silva ex arboribus humilioribus cum stipitibus curvis, interdum per terram prostratis, interdum etiam spirali modo contortis. Curvisilvae in locis arboribus vix idoneis formantur: in silvitundra Arctica inter taigam et tundram, in montibus altioribus supra 1500 m altitudinis usque ad prata alpina, in litoribus oceanicis ventis fortioribus et continuis apertis. IN curvisilvis montanis, ubi stipites deorsum per declive prosternuntur, labinae nivis eos minime frangunt, in litoribus venti. 

[thumb|Curvisilva in litore [Oceanus Pacificus|Oceani Pacifici Oregoniae]]
Arbores curvisilvarum diversi sunt. In Alpibus et in Balcanis *Pinus mugo* vulgatissima est, in Europa Boreali pinus vel betulae (in curvisilivis Fennoscandiae *Betula pubescens* subsp. *tortuosa* abundat), in Siberia Occidentali piceae, in Orientali larices, in Camtschatca *Pinus pumila*, *Betula ermanii* et duschekia. 

Permultae sunt species curvisilvarum Caucasicarum; hae sunt *Betula medwediewii*, *Betula litwinowii*, *Quercus pontica*, fagi et sorbus; in Caucaso Septentrionali etiam *Prunus padus*, *Salix caprea*, *Salix kuznetzowii*, *Rhododendron caucasicum*. In curvisilvis montium Asiae austrorientalis praeter *Betulaceas*, *Fagaceas* et *Ericaceas* *Tamaricaceae*, *Caprifoliaceae*, *Cornaceae*, *Rhamnaceae*, *Myrtaceae*, *Aquifoliaceae* crescunt.

In subsilva curvisilvarum montanarum vulgati sunt iuniperi, rhododendra, *Ericaceae* vel salices.

## Notae
## Nexus externi
* Curvisilva in *Encyclopaedia Russica magna*
* Curvisilva in *Lexico encyclopaedico Brockhaus et Efron* 

Categoria:Silvae
Categoria:Montes
Pratum alpinum

[thumb|Pratum alpinum in montibus [Caucasus|Caucasi Georgiae]]
**Pratum alpinum** (vel **pascuum montanum**, interdum et breviter **alpes**) est bioma et genus florae montanae; in montibus inter curvisilvam et zonam nivalem inveniuntur. Arbores et frutices hic iam non crescunt, herbae autem humiles sunt et saepe pulvinos densos formant, ut in tundra, et interdum de tundra montana haec loca nominantur. Temperatura media aestatis in pratos alpinis circa +15 graduum Celsianorum est, hiemis circa -10. Solum saxosum est, saepe cum clia.

Prata alpina cum regionibus humilioribus interdum, saepius in zona tropica et subtropica, nullam communicationem habent et plantas in vallibus huius terrae incognitas servant. Interdum et animalia talia in regione alpina servantur, sicut *Canis simensis*.

[thumb|Pratum alpinum in [Alpes|Alpibus Helvetiae]]
Flos pratorum alpinorum Alpium Europae notissimus  *Leontopodium alpinum* est. Vulgata sunt in pratis alpinis plantae cum radicibus robustis et altis, ut in solo lapidoso et schistoso firmentur, e.g.  *Papaver somniferum*, *Arabis alpina*, *Rhodíola rósea*.

## Nexus interni
* Alpagium

## Notae
## Nexus externi
* *The Alpine Biome* 

Categoria:Biomata
Categoria:Oecoregiones
Categoria:Montes
Categoria:Phytogeographia
Goetheanum (Ilmenavia)

**Goetheanum** (Theodisce: *Goetheschule*) gymnasium publicum illustre est Ilmenaviae in Germania (ad viam Herderii). In Thuringia tertius locus est, ubi mathematica et scientiae naturales in cursibus scholasticis specialibus extensius coluntur. 

Nostris diebus schola divisa est in partes duas, quarum domus prima ante silvas urbanas meridianas invenitur. Aedificium alterum autem media in urbe situm est. Cooperationes feliciter fiunt cum schola quadam  in tribu Großbreitenbach, quae omnibus patet. Catharina Prautsch omnia scholastica moderatur, cum Sylvius Schröder hospitio meritorio praesit. Sed etiam discipulis externis otium in ultimas horas postmeridianas proponuntur, si eis placet.

## Historia 
Die 12 Octobris 1903 municipium scholam realia tradituram inauguravit, quae maturitatis examen quoque offerret. In principio disciplinae habebantur in aedibus ante curiam sitis, in Foro figulino. Ibidem usque annum 2021 Collegium Ilmenaviense fuit. Die 20 Maii 1920 ludi ad notiones educatorias reformatorias adapti sunt et biennio post transitum est in locum magis amoenum ad thermas silvaticas situm; ibi nunc est domus I quae dicitur. Mense Octobri 1922 sollemniter ludis nomen Goethii datum est, quippe qui saepe Ilmenaviam visisset. 

Pancosmico bello altero exeunte in diaetis saniarium instructum est. Annis inter 1945 et 1951 Goetheanum omnibus quibus aetas decem annorum patefactum est; anno 1951 autem denuo annos quattuordecim habere debuisti, si ibi res doceri voluisti. Annis inter 1983 et 1991 species *Erweiterte Oberschule* (EOS) duos ultimos annos gymnasiales tantummodo offerebat. Ex anno 1963 classes speciales mathematicae advenerunt, quae anno 1981 ramo scientifico-naturali auctae sunt. Communismo victo omnia redacta sunt ad modum Germaniae occidentalis, i.e. creatum est gymnasium cum classibus octo. 

Aliquando additum est aedificium in via Caroli Liebknecht, ubi nunc studiosi iuniores docentur. Cum senioribus circiter sescenti discipuli sunt, quos circiter sexaginta magistri curant atque superinspiciunt. 
Gymnasium alterum Ilmenaviense sunt ludi *Am Lindenberg*.

## Discipuli illustres 
* Carolus Zink, vir Nazismo repugnans
* Ioachimus Wanke, episcopus Erfordiensis 
* Dagmar Schipanski, senatrix Erfordiensis
* Tancredus Schipanski, senator Berolinensis
* Margarita Taubert, scriptrix
* Ioannes Krech, phonologus

## Nexus externi 
* pagina domestica
* comparatio cum aliis scholis Thuringiensibus  
* circuli in scientiis naturalibus quales sint
Gao Lian

**Gāo Lián** vel litteris Sinicis 高濂, qui Hanchei in urbe saeculo XVI vixit annoque circiter 1603 mortuus est, fuit scriptor fabularum carminumque et auctor seriei libellorum de vita iucunda, quae sub titulo *Commentariorum octo de vitae principiis* anno 1591 divulgari iussit.

Natus anno circiter 1527 in urbe quae hodie *Hangzhou*, eo aevo *Qiantang* appellabatur, filius fuit mercatoris divitissimi qui bibliothecam pinacothecamque congesserat. Breve temporis spatium Pechini operam dedit. In urbe nativa anno fere 1575 reditus ad ripas Lacus occidentalis deinde habitavit.

## Opera 
* *Commentarii octo de vitae principiis* (遵生八牋); editio antiqua apud *Hathi Trust*

## Bibliographia 
* Chen Hsiu-fen, "Nourishing Life, Cultivation and Material Culture in the Late Ming: Some Thoughts on Zunsheng bajian (Eight Discourses on Respecting Life, 1591)" in *Asian Medicine* vol. 4 (2008) pp. 29-45
* Craig Clunas, *Superfluous Things: Material Culture and Social Status in Early Modern China* (Urbanae: University of Illinois Press, 1991) pp. 13–20 et passim
* 
* Andrew Lo, "Textual Representations of the Sixteenth-Century Chinese Drama Yuzan ji (The Jade Hairpin)" in *Oral Tradition* vol. 20 (2005) pp. 335-361

## Nexus externi 
* Eugenius Anderson, "Gao Lian and Ming Dynasty Nutraceuticals"
* Ulrich Theobald, "Gao Lian 高濂" et "Zunsheng bajian 遵生八牋" in *ChinaKnowledge.de*

; Versiones operum
* Heiner Fruehauf, "Promoting Health and Relaxation During the Four Seasons" (2006) apud *ClassicalChineseMedicine.org*; alia recensio: "Promoting Health During the Four Seasons"
* Henry McCann, "The Song of Preventing Diseases in the Four Seasons"
* Yue Hu, "Contemplations des quatre saisons à l’écart du monde: Extraits du « Sishi youshang » 四時幽賞 de Gao Lian 高濂" in ''Impressions d'Extrême-Orient'' vol. 14 (2022); imagines editionum Sinensium huius textus

Categoria:Scriptores Sinarum
Categoria:Bibliophili
Categoria:Auctores Sinici
Categoria:Scriptores de sanitate
Categoria:Scriptores scaenici
Categoria:Scriptores mythistoriarum
Subsilva

[thumb|Subsilva in silva [pinus|pinuum]]
**Subsilva** est grex plantarum in silva, quae in umbra arborum altiorum, velarium silvae formantium, crescunt nec unquam altitudinem dendrostasis se attollunt. Frutices et arbores humiliores subsilvam componunt; in silvis frondosis et mixtis hi sunt rubus, corylus, euonymus, frangula, iuniperus, sorbus, in silvis microphyllis et coniferis etiam alnus, salices, *Betula nana*. Cornus et ilex etiam plantae subsilvae sunt.

Lux exiguus ad subsilvam pervenit et plantae eius sciophilae sunt. In silvis mixtis folia subsilvae prius (circa decem dies), quam folia dendrostaseos, apparent. Humiditas subsilvae maior est, quam loci aperti.  

## Notae
## Nexus externi
* Subsilva in *Britannica*
* Subsilva in *Encyclopaedia Russica magna*
* Subsilva in *Treccani*

Categoria:Silvae
Vocabulário da língua de Japão

***Vocabulário da língua de Japão***, titulo Iaponico 日葡辞書 *Nippo jisho*, est lexicon bilingue linguarum Iaponicae et Lusitanae a fratribus Iesuitis anno 1603 Nagasaci in urbe editum. Ioannes Rodrigues praeter alios opus lexicographicum direxisse censetur.

## Editio 
* 1603 : 

Categoria:Lexica
Categoria:Iaponiae scripta
Categoria:Litterae Lusitanicae
Categoria:Litterae Iaponicae
Categoria:Societas Iesu
Euonymus (discretiva)

**Euonymus**, εὐώνυμος, est adiectivum Graecum cum sensu 'boni nominis' (εὖ + ὄνομα); saepe significat 'laevus', ne pars infelix memoretur. Praeter hoc:
* *Euonymus* est genus fruticum
* Euonymus est heros Graecus fabulosus
* Euonymus est Aeoliarum insularum una
Iacobus David Vance

(Anglice , plenius , natus die 2 Augusti 1984 nomine *Bowman*, olim ob adoptionem *Hamel* adpellatus) est praeses vicarius Civitatum Foederatarum Americae, olim in senatu Civitatum Foederatarum Americae,  senator Civitatis Ohii, atque auctor libri .

Anno 2024 Donaldus Trump, iam praeses Civitatum Foederatarum quadragesimus quintus, eum selegit, factione Republicanā acceptante, candidatum praesidis vicarii.

Politicus habetur severos mores servans: recusat enim abortum, nuptias eorum qui homines eodem sexu amant, atque  retentionem armorum. Insuper recusat auxilium militare Ucrainae allatum.

## Biographia 
Studiis scholae confectis, ad exercitum Civitatum Foederatarum accessit, ubi abs anno 2003 usque ad annum 2007 miles meruit.

Deinde in Universitatis Civicae Ohiensis philosophiae et scientiae civili et philosophiae studuit summaque cum laude baccalaureus discessit.

Anno 2016 librum  scripsit, ubi de vita sua narravit.

Postea Timotheum Ryan, Ohii candidatum factionis Democraticae, superavit ac senator Ohii factus est.

Quamquam antea Donaldum Trump putavit hominem nimis periculosum, postremo maxime ei favit, atque anno 2024 a Republicanis factus est vicarii praesidis candidatus.

## Familia 
Ferme anno 2011 Vance Usham Chilukuri cognovit, quam anno 2014 uxorem duxit.

Nunc liberi tres ei sunt, quorum nomina sunt Ewan, Vivek, Mirabelque.

## Notae 
## Nexus externi 
Categoria:Alumni Universitatis Civicae Ohiensis
Categoria:Alumni Universitatis Yalensis
Categoria:Auctores Anglici
Categoria:Catholici Romani Civitatum Foederatarum
Categoria:Milites Civitatum Foederatarum
Categoria:Politici Civitatum Foederatarum
!
Categoria:Scriptores Civitatum Foederatarum
Categoria:Senatores Civitatum Foederatarum Ohii
Pinus pumila

***Pinus pumila*** est *Pinus* generis species, ab Eduardo Augusto Regel (post Pallasium) anno 1859 descripta.

## Descriptio
*Pinus pumila* arbor est humistrata curvisilvae. Solum in vallibus a ventis clausis stipes eius erectus est et usque ad 4 vel 5 m crescit, diametri in parte inferiore usque ad 18 cm; saepius stipites per terram prostrati sunt et arbor 100 annos crescens stipitem 10 vel 12 m habet diametri 10 vel 15 cm. Rami arborum humistratarum etiam per terram iacent, partes eorum extremae ad 30 vel 50 cm sublati sunt. 

thumb|Arbor humistratus maturus
Cortex ramorum sublevis grisea, stipitum solubilis fusca atrior cum maculis griseis. Folia acicularia trigona, longitudine a 4 ad 8 cm, colore viridi glaucescente, quina fasciculata. Strobili parvi, a 4 ad 7 cm longitudinis et circa 3 cm latitudinis, ovati vel elongati sunt. Clausi cum seminibus cadunt. Semen est nucula a 5 ad 9 cm longitudinis et a 4 ad 6 latitudinis, fusci atriores, formae ovatae vel irregularis, cum testa tenui lignosa. Semina arbor ab anno vicesimo vel tricesimo et usque ad ducentesimum vel seriorem affert. Semina ad comedendum et ad oleum extrahendum colliguntur (sicut *Pinus sibiricae*).

thumb|Rami cum strobilis

## Habitatio
In solo macro et gravi crescere potest, vel lapidoso et schistoso, vel subargilloso et subcinereo, vel arenoso, vel turfaceo. Gelu non timet, nam hieme ineunte rami ad terram prosternuntur et nive obruuntur, vere autem se attollunt. Crescit lente et ad 300 annos saepe vivit, interdum et ad 850. Semina *Pinus pumilae* sciuri, zibellinae, eutamiae, tetraones, perisorei, nucifragae edunt et transportant.

Area  *Pinus pumilae* Siberia Orientalis et Oriens extremus Russiae est; fines eius boreales trans circulum Arcticum transgrediuntur, in fluxu Lenae inferiore usque ad 71° latitudinis borealis; in oriente usque ad sinum Anadyrensem; in Iacutia, Camtschatca, districtu Tschucotico, regione Magadanensi et Amurensi, Sachalina vulgata est. In Oriente extremo Russiae solum in insulis Praefectoriis abest. In insulis Curilensibus per totam Catenam maiorem invenitur; in Shikotane post annos aliquot calidiores disparuit. In territorio Maritimo et Fortuniano australi solum montes altiores iugi Sichote Alinensis habitat, unde fines areae australes fluxum medium Zeiae et Bureiae transsecant. In Buriatia, Cisbaicalia et Transbaicalia (territorium Transbaicalicum et regio Ircutensis) vulgata est.

In montibus Honsuae usque ad 35°  latitudinis borealis et usque ad 3300 m altitudinis crescit. Item et in montibus Coreae et Mongoliae, in Sinis (Heilongjiang, Mongolia Citerior) inveniri potest.

## Nexus externi
Categoria:Species plantarum 
pumila
Categoria:Taxa Regel
Categoria:Taxa Pallas
Categoria:Taxa 1859
Cisbaicalia

[thumb|[Lenae fontes in Cisbaicalia]]
**Cisbaicalia** (Russice *Предбайкалье*) est regio Siberiae  ad occidentem Lacus Baicalis sita. Regionis Ircutensis partem australem occupat. Hic iugum Baicalense et planities montana Baicalensis Borealis siti sunt; Lena, Kirenga et Angara flumina hic fontes habent. Clima continentale est, cum hiemibus longis et frigidis et aestatibus tepidis. Taiga partem maiorem Cisbaicaliae operit. 

Cisbaicalia pars "regionis Baicalensis" est, quae et litora Baicalis orientalia includit.

## Notae 
## Nexus externi 
* Е.Г. Бандо, *Предбайкалье: города и районы*, 1976
* De Cisbaicalia in situ Siberiae Orientalis 

Categoria:Siberia
Categoria:Regio Ircutensis
Categoria:Regiones Russiae
Paulus Greengard

thumb|Paulus Greengrad.
**Paulus Greengard** (natus die 11 Decembris 1925; mortuus die 13 Aprilis 2019) fuit medicus et neuroscientiae peritus Americanus qui  molecularis neuronnis functioni studuit. Anno 2000, Praemium Nobelianum physiologiae et medicinae cum Arvid Carlsson et Erico Kandel accepit, ratione studii signi transducti in systemate nervoso.

Alumus Collegii Hamiltoniensis deinde Universitatis Hopkinsiensis ac professor Universitatis Rockefeller fuit.

## Notae 
## Nexus externi 
Categoria:Medici Civitatum Foederatarum
Categoria:Praemium Nobelianum Medicinae
Categoria:Alumni Universitatis Hopkinsiensis
Categoria:Nati 1925
Categoria:Mortui 2019
Timotheus Iacobus Walz

(Anglice , plenius , natus die 6 Aprilis 1964) est politicus Civitatum Foederatarum Americae, emeritus Exercitus Civitatum Foederatarum praefectus non mandatus, et olim ludi magister et exercitator pedilusorum. Ex anno 2019, quadragesimus primus civitatis Minnesotae  gubernator meret. maximus vicarius Consilii Rerum Veteranorum Camerae Repraesentantium. Particeps est factionis democraticae, cuius candidata praesidis in comitiis praesidentialibus anno 2024, Kamala Harris, eum selegit candidatum vicarii praesidis. Collegium Civicum Chadron in eadem civitate frequentavit. Iuvenis ad Exercitum Civitatum Foederatarum accessit.

Studiis confectis ad Sinas profectus est ibique munere magistri fungens docuit. Postea etiam in Civitatibus Foederatis Americae magister mansit, in Nebrasca docens.

Deinde anno 2006 candidatum factionis republicanae Gilbertum Gutknecht superavit ac unus Repraesentantium Civitatum Foederatarum factus est.

Insuper iam bis factus est gubernator Minnesotae: anno 2018 aeque ac anno 2022.

Die 22 Iulii 2024 annuntiavit sese candidatae Kamalae Harris (factionis democraticae) favere. Paucis tantum diebus post (scilicet die 6 Augusti 2024) Harris eum selegit candidatum vicarii praesidis.

Notissimus est Walz ob orationem in qua Donaldum Trump factionemque eius peregrini generis esse contendit.

## Familia 
Anno 1994, Guendolinam Whipple uxorem duxit. Insuper ei sunt duo liberi, Hope et Gustavus appellati.

Perbene nota est pellicula in qua Walz, anno 2023, unā cum filia sua, multis iucundis rebus in festo vulgari Civitatis Minnesotae fruitur. Fama filii Gus maxime aucta est cum, oratione patris in conventiculo habitā permotus, multas effuderit lacrimas.

## Notae 
## Nexus externi 
Categoria:Alumni Collegii Civici Chadron
Categoria:Gubernatores Minnesotae
Categoria:Incolae Nebrascae
Categoria:Legati Camerae Repraesentantium Civitatum Foederatarum
Categoria:Milites Civitatum Foederatarum
Carolus Sarandrea

septimanam integram aestate anni 2010 comiter moderabatur]] 
**Carolus** vulgo *Carlo* **Sarandrea** (natus die 3 Septembris 1962 Romae) esperantista, diurnarius et officialis publicus Italicus est.

Idioma Zamenhofianum edidicit, cum esset adulescens sedecim annorum de hac re certior factus  nubeculatis libellis *Topolino*. Mox non solum in motione Esperantica Italica multum promovit sed etiam in catholicis Esperanticis. Itaque factus est praeses gregis Romanae Unionis Internationalis Esperantistarum Catholicorum, deinde sodalitatis maioris qui omnes in Italia viventes asseclas congregaret. Quorum periodicum cum aliis moderabatur nisi ad consilia danda non vacabat (tunc enim consulit saecularibus Esperantici fautoribus Italicis quoque).

In principio Statio Radiophonica Vaticana eum invitavit, ut nuntios recitaret. Postea omnium emissionum moderator generalis factus est usque mensem Iunium anni 2023 eo munere functurus. Periodicum amicorum IKUE, quod inscribitur "Espero Katolika", annis inter 1982 et 2015 diligenter curabat.

## Nexus externi
*"Esperanto-vivo. Storie sull'esperanto - symbolae Caroli Sarandrea de Esperantica historia

## Notae
Mitsubishi

**Mitsubishi Group** est maxima Iaponiae societas mercatoria, anno 1870 condita.
thumb|Logo

## Historia 
## Opera 
* Mitsubishi UFJ Financial Group
* Mitsubishi corporation
* *Mitsubishi Heavy Industries*

## Notae 
## Nexus externi
Caelius Aurelianus

**Caelius Aurelianus**, qui saeculo quinto floruit, fuit medicus Romanus scholae methodicae. In Sicca Numidiae urbe natus, in Carthagine habitabat. Medicos Graecos in operibus suis saepe citat, Asclepiadem Bithynum, Menecratem, Soranum Ephesium, quem et Latine vertit; Galenum autem nunquam. 

## Opera
* *Acutarum vel Celerum passionum libri V*
* *Tardarum vel Chronicarum passionum liber*
* *Medicinales Responsiones*

## Nexus externi
* *Britannica*
* ''Pauly — Wissowa'
 

Categoria:Medici Romani antiqui
Categoria:Auctores Latini antiqui
Categoria:Scriptores Africae antiquae
Transuralia

thumb|*Ščigrovskaia Sogra* in Transuralia (regio Kurganensis)
**Transuralia** (Russice *Зауралье*) est regio Siberiae Occidentalis ad orientem montium Uralium sita; planitiei Sibiricae Occidentalis margo est. Regionum Kurganensis, Celiabinscensis, Sverdloviensis et Tumenensis partes occupat. A tundra per taigam borealem coniferam et mediam frondosam ad steppas siccas Transuralia extensa est.

In Russia "Transuralia" saepius de regione Kurganensi, quam de ceteris terris trans Urales dicitur.

## Notae 
## Nexus externi 
* *Encyclopaedia Russica magna* 

Categoria:Siberia
Categoria:Regio Kurganensis
Categoria:Regio Celiabinscensis
Categoria:Regio Sverdloviensis
Categoria:Regio Tumenensis
Categoria:Regiones Russiae
Maximus vicarius

In politicis rebus Civitatum Foederatarum,  est particeps consilii, qui inter omnes participes maximae aetatis est atque politicus factionis minoritatem habentis.

## Notae
Consilium Rerum Veteranorum

in Camerā Repraesentantium Civitatum Foederatarum Americae curat leges quae pertinent ad veteranos exercitūs Americani.

## Notae
Praefectus non mandatus

est demarchus cuiusvis exercitūs, qui olim miles humilioris gradūs fuit et paulatim maiorem gradum (sc. gradum praefecti) adeptus est.

Praefectus vero mandatus studiis militaribus confectis extemplo gradum praefecti accipit.

## Notae
Categoria:Tituli militares
Collegium Civicum Chadron

(Anglice *Chadron State College*) est universitas publica in oppido Chadron Nebrascae.

.]]

## Notae 
## Nexus externi
Comitia praesidentialia Civitatum Foederatarum anno 2024

In , quae habebuntur in Civitatibus Foederatis Americae die 5 Novembris 2024, Donaldus Trump, factionis Republicanae particeps, atque Kamala Harris, factionis democraticae particeps, cum Timotheo Iacobo Walz candidato praesidis vicarii, sunt candidati maximi momenti.

## Notae
Symphonia octava in C molli (Bruckner)

[thumb|Antonius Bruckner anno [1889.]]
 (WAB 108) est symphonia ab Antonio Bruckner inter annos 1887 et 1890 composita, ultima maximaque ab ipso confecta, Francisco Iosepho I imperatori dedicata. Primum die 18 Decembris 1892 Vindobonae in *Musikverein*, Ioanne Richter moderatore, concenta est.

## Structura 
Haec symphonia in quattor motibus consistit, cuius duratio est circa octoginta minutorum.
# Allegro moderato (C molle)
# Scherzo: Allegro moderato - Trio: Langsam (C molle - A-bis maiore)
# Adagio: Feirlich langsam, doch nicht schleppend (D-bis maiore)
# Finale: Feirlish, nicht schnell (C molle - C maiore)

## Nexus externi 
*[Symphonia octava in C molli ab Antonio Brickner](https://imslp.org/wiki/Symphony_No.8_in_C_minor,_WAB_108_(Bruckner,_Anton)) (International Music Score Library Project)

Categoria:Compositiones classicae
Categoria:Musica classica
Categoria:Romanticismus
Categoria:Scripta 1890
Categoria:Symphoniae
Cisuralia

[thumb|[Steppa in Cisuralia Baschkirica (mons Zirgantau)]]
**Cisuralia** (Russice *Предуралье*) est regio Europae Orientalis  ad occidentem montium Uralium ad flumina Camam et Petschoram sita; planitiei Europaeae Orientalis margo est. Territorii Permici, Udmurtiae, Baschkiriae, regionis Orenburgensis partes orientales occupat. A tundra per taigam borealem coniferam et mediam frondosam ad steppas siccas Cisuralia extensa est.

## Notae 
## Nexus externi 
* *Encyclopaedia Russica magna* 

Categoria:Russia Europaea
Categoria:Regio Orenburgensis
Categoria:Baschkiria
Categoria:Udmurtia
Categoria:Territorium Permicum
Categoria:Regiones Russiae
Castrum Rosatum

**Castellum Vicecomitum in Rosato** est castellum defensorium et palatium situm in Rosato , in provincia MediolanumMediolani, intra Hortum Australem, in Via Circonvallazione in Rosate, Italia , famosum, cum familia Vicecomitum id possidebat, et .

## Notae 
## Nexus externi
Categoria:Aedificia Italiae
Categoria:Domus principales
Categoria:Urbs metropolitana Mediolanensis
Categoria:Vicecomes
Arnaldus Oihenartus

**Arnaldus Oihenartus** vel  (Vasconice *Arnaut Oihenart,* Francogallice *Arnauld Oihénart*, in Malo Leone die 7 Augusti 1592 natus; Sancti Palatii die 14 Ianuarii 1668 mortuus) fuit iuris peritus Francicus, historicus Vasconiae Latinus, poëta, et paroemiographus Vasconicus.

## Vita
In Universitate Burdigalensi iuri studebat, ubi anno 1612 graduatus est; multa opera iuris consulti perfecit, sed praeter ea monimenta historica varia Vasconiae et Beneharniae ubique colligebat; horum studiorum fructus sunt volumina manu scripta quadraginta et quinque, quae Gabriel Arnaldi filius Ioanni Baptistae Colbert misit; eorum viginti nunc in Bibliotheca Nationali Francica servantur. Anno 1625 Oihenartus ''Déclaration historique de l'injuste usurpation et remain de la Navarre par les Espagnols* (*Declarationem historicam de Navarra ab Hispanis iniuste occupata et retenta*) sine nomine edidit, cuius operis fragmentum Latine compositum in *Mémoires pour l'histoire de Navarre* Augusti Galland inclusum est. Opus Oihenarti magnum est *Notitia utriusque Vasconiae, tum Ibericae, tum Aquitanicae* anno 1637 edita; anno 1657 proverbiorum Vasconicorum 537 collectionem edidit, quibus et poëmata sua Vasconica addidit. Tractatus de versibus Vasconice componendis solum anno 1967 editus est.

## Opera selecta 
* *Notitia utriusque Vasconiae, tum Ibericae, tum Aquitanicae*, 1637
* *Les Proverbes Basques, recueillis par le Sr. d'Oihenart; plus les poésies basques du mesme auteur* (1657)
* *L'art poetique* (1665, ars poetica Vasconica)

## De Oihenarto 
* *Britannica*, 1911.
*J.-B.-É. De Jaurgain, *Arnaud d'Oihenart et sa famille*, in *Revue du Béarn, Navarre et Lanne d'avril-juin et mai-juillet 1885* №№ 18-19.
* Manex Goihenetxe, *A. d'Oihenart historien : aspects de son profil social, politique, culturel* .
* Jean de Jaurgain, *Un aperçu sur un historien du Pays basque, historiographe d'Oihenart*  .
* Henri Omont, *Don des manuscrits d'Arnauld d'Oihénart à Colbert - 15 octobre 1675'', in: Bibliothèque de l'école des chartes. 1916, vol. 77. pp. 398-399.

Categoria:Alumni Universitatis Burdigalensis
Categoria:Auctores Latini recentiores
Categoria:Auctores Vasconici
Categoria:Historici
Categoria:Iuris consulti
Categoria:Paroemiographi
Categoria:Scriptores Franciae
Categoria:Vasconia
Alexander Masljakov

**Alexander Basilii filius Masljakov** (Russice Александр Васильевич Масляков, tr. ''Aleksandr Vasil'evič Masljakov''; Sverdlovii natus 24 Novembris 1941, Moscuae mortuus 8 Septembris 2024) fuit dux programmatis televisionis (generis festivitatis) Sovieticus et Russicus, titulo viri artium peritae Foederationis Russicae (anno 1994) certisque aliis laudis signis ornatus. 

## Nexus externi
* Biographia Alexandri Masljakov 

Categoria:Incolae Moscuae
Categoria:Incolae Russiae
Categoria:Incolae Unionis Sovieticae
Categoria:Moderatores televisuales
Geraldus Darmanin

**Geraldus Darmanin**, vulgo plene *Gérald Moussa Darmanin* (Valencenis natus die 11 Octobris 1982) est politicus Franciae. Minister a rebus internis a die 6 Iulii 2020 usque in annum 2024 meruit, primis ministris Ioanne Castex, Elisabetha Borne, Gabriele Attal.

Filius cauponae, origine Algeriano, et operariae, origine Tunesianae, Lutetiae apud Catholicos in lyceo Francorum Burgensium educatus est. Alumnus est Instituti Scientiarum Politicarum Insulensis.

## Bibliographia 
*  Saïd Mahrane, "Gouvernement : l'incroyable destin de Gérald Darmanin" in *Le Point* (17 Maii 2017) Situs venalis

Categoria:Alumni Instituti Scientiarum Politicarum Insulensis
Categoria:Politici Franciae
Categoria:Ministri rerum internarum
Categoria:Alumni Lycei Francorum Burgensium
Andreas F. Cournand

thumb|Andreas F. Cournand.
**Andreas Fredericus Cournand** (natus Lutetiae die 24 Septembris 1895 et mortuus est die 19 Februarii 1988) est medicus et physiologus Franciscus qui nationalitatem Americanam acquisit. Anno 1956, Praemium Nobelianum physiologiae et medicinae cum Werner Forssmann et Dickinson W. Richards accepit, ratione studii catheteris cordis.

Alumnus Universitatis Parisiensis fuit.

## Notae 
## Nexus externi 
Categoria:Medici Franciae
Categoria:Medici Civitatum Foederatarum
Categoria:Praemium Nobelianum Medicinae
Categoria:Alumni Universitatis Parisiensis
Categoria:Nati 1895
Categoria:Mortui 1988
Columna rostrata

thumb|Reconstructio columnae Gaii Duilii, circiter 260 a.C.n.; Romae
thumb|Columna Gai Duilii, *Speculum Romanae Magnificentiae*, 1577
**Columna rostrata** est columna honoraria veris aut symbolicis rostris ornata, rostris metallicis e prora navium hostilium sumptis. Hae columnae res gestas praestantissimas in bello navali vel aliis rebus nauticis in memoriam revocabant. Hodie tales columnae ornamento sunt, et interdum adhibentur ut lucernae viarum (e.g. Amstelodami).

## Origo antiqua 
Columna Gaii Duilii, quae anno 1565 in Foro Romano reperta est, exemplum antiquum columnae rostratae est. Duilius anno 260 a.C.n. classem Romanam in proelio navali contra Carthaginem duxit et triumpho honoratus est – primus Romanus, qui ob victoriam navalem triumphum celebravit. Rostris e prora navium captarum columnam eius ornabant. Sub imperio Augusti, qui ipse quoque columnam rostratam in Foro Romano accepit, columna et inscriptio Duilii renovatae sunt. Inscriptio originalis, quae *elogium Duilii* appellatur et ad tertium saeculum a.C.n. refertur, tamen servata est.

## Exempla recentiora 
His temporibus adhuc exempla columnae rostratae exstant, saepe veteribus formis innixa. Petropoli (columna cum igni pharetrae) et Vladivostokii vel signa maritima sunt ad naves ducendas. Aliae modernae columnae Burdigalae et Novi Eboraci, ad locum *Columbus Memorial* dictum inveniuntur, ubi anno 1892 monumentum conditum est ad commemorandum quadringentesimum anniversarium itineris Christophori Columbi ad Americam.

Vindobonae in *Praterstern* stat columna honoraria pro Gulielmo de Tegetthoff, victore pugnae navalis ad Issam insulam (1866). Hoc opus monumentale quoque columna rostrata est. Columna minor archiduci  Ferdinando Maximiliano, qui summum imperium habuit, anno 1876 Polae erecta erat. Haec columna post Primum bellum mundanum Venetiis posita est tamquam tropaeum victoriae et nunc in Hortis Publicis (*Giardini Pubblici*) stat.

## Pinacotheca 

Brug236c.jpg|Amstelodamum, 1883
Rostral column southern.jpg|Petropolis, 1810
Paris Concorde Réverbère 1.jpg|Lutetia, ca. 1840
ColumnarostrataGiardini2.JPG|Venetiae, 1876
Columbus Circle - Statue.JPG|Novum Eboracum, 1892
Praterstern_02.jpg|Vindobona, 1896

## Nexus externi
*"Duillius's Victory Inscription" - apud: *livius.org*

## Notae
Categoria:Columnae
Categoria:Monumenta
Werner Forssmann

thumb|Werner Forssmann.
**Werner Forssmann** (natus Berolini die 29 Augusti 1904; mortuus Schopfheim die 1 Iunii 1979) fuit medicus Germanicus qui ipse catheterem in corpus eius insecuit et anno 1956, Praemium Nobelianum physiologiae et medicinae cum Andrea Frederico Cournand et Dickinson W. Richards accepit, ratine studii catheteris cordis.

Alumnus Universitatis Humboltianae Berolinensis fuit.

## Notae 
## Nexus externi 
Categoria:Medici Germaniae
Categoria:Praemium Nobelianum Medicinae
Categoria:Alumni Universitatis Humboldtianae Berolinensis
Categoria:Nati 1904
Categoria:Mortui 1979